ארז ברנבוים

ארז ברנבוים (נולד ב-1964) הוא רופא ישראלי מומחה ברפואה פנימית ובמנהל רפואי, המכהן כמנהל בית החולים האוניברסיטאי אסותא אשדוד. הוא שירת בצה"ל כקצין בדרגת אלוף-משנה ושימש קצין הרפואה של חיל האוויר ומפקד המרכז לשירותי רפואה בחיל הרפואה.

ביוגרפיה
ברנבוים סיים ב-1990 לימודי רפואה בבית הספר לרפואה של אוניברסיטת בן-גוריון בנגב במסגרת העתודה האקדמית. הוא שירת בחטיבת הנח"ל ובבית הספר להנדסה צבאית כרופא צבאי בתפקידים של רופא גדודי וחטיבתי. לאחר מכן עבר לחיל האוויר, שירת כרופא בגף הפינוי המוטס בבסיס חצרים, כמפקד גף רפואה בבסיס חצור וכמפקד הגף הקליני ביחידת רפואה אווירית. לאחר שהשלים התמחות ברפואה פנימית בבית החולים מאיר מונה ב-2001 למפקד יחידת הרפואה האווירית. הוא שימש סגן מפקד קצין הרפואה החילי וב-2006 מונה לקצין הרפואה של חיל האוויר. הוא שירת בתפקיד עד 2009 ויצא ללימודי במכללה לביטחון לאומי בה השלים תואר שני במדעי החברה מאוניברסיטת חיפה. לאחר הלימודים שימש מפקד המרכז לשירותי רפואה בחיל הרפואה.

לאחר שחרורו שימש עוזר למנכ"ל המרכז הרפואי שיבא, סגן ראש מינהל טכנולוגיות ותשתיות רפואיות במשרד הבריאות, סגן מנהל בית חולים מאיר וב-2019 מונה למנהל המרכז הגריאטרי בית רבקה.

בנובמבר 2019 מונה למנהל בית חולים אסותא אשדוד.

ברנבוים בעל תואר שני במנהל מערכות בריאות מאוניברסיטת בן-גוריון.

קישורים חיצוניים
 מנהל חדש לבית החולים אסותא אשדוד: ד"ר ארז ברנבוים, כאן דרום, 3 בנובמבר 2019
 שני פייס, קצין ודוקטור, אתר חיל האוויר, אוגוסט 2009
 

בעלי תואר דוקטור לרפואה מאוניברסיטת בן-גוריון בנגב
בוגרי העתודה האקדמית
חיילי חיל האוויר הישראלי
מנהלי בתי חולים בישראל
רופאים פנימיים ישראלים
רופאים צבאיים ישראלים
סגל בית החולים האוניברסיטאי אסותא אשדוד
ישראלים שנולדו ב-1964